钦定古今图书集成/明伦汇编/氏族典/第036卷 > 《廖用贤尚友录》 > 龙在田
## 钦定古今图书集成/明伦汇编/氏族典/第036卷 > 《廖用贤尚友录》 > 龙在田

按《明外史龙在田传》：“在田，石屏州土官舍人也。天启
二年，云南贼安效良、张世臣等为乱。在田与普名声、
吾必奎等征讨，数有功，得为土守备。新平贼剽石屏，
在田破走之。安效良攻霑益，在田力战退贼。巡抚上
其功，擢坐营都司。崇祯二年，收复乌撒。八年，凤阳被
寇，诏征，在田率所部击贼，频有功，擢副总兵。十年，击”
擒大盗郭三海。十一年大破贺一龙、李万庆于双沟，
进都督同知。明年，破贼固始。诸将多忌在田，谗言日
兴，在田罢归。十五年，中原寇益张，在田上疏愿整众
扫秦、楚、豫、皖诸寇。帝壮之，下部议，寝不行。逾二载，乙
酉，吾必奎叛，在田击擒之。未几，沙定洲作乱。明年，定
洲陷嶍峨，在田走大理。又明年，孙可望至贵州，在田
说令攻定洲；定洲迄破灭。在田归，卒于家。

郑樵《通志》。